เรื่องร้องเรียน: ช่วยดำเนินการจัดการอย่างเด็ดขาดกับกลุ่มคนที่เผาหญ้า และเผาขยะ เคยโทรแจ้งแล้ว 3 ปีที่ผ่านมาทางเขตทวีวัฒนาไม่เคยจัดการกลุ่มคนพวกนี้ได้เลย เผาทุกปี แอบเผากลางคืนบ่อยมาก แจ้งเขตไปก็รับปากไปงั้นๆ หูซ้ายทะลุหูขวา บอกว่าจับคนทำผิดไม่ได้ เคยเสนอแนะไปว่าต้องจัดการปัญหาที่ต้นเหตุ ไปเช็คข้อมูลว่าที่ดินตรงไหนรกร้าง แล้วดำเนินการให้เจ้าของที่มาดำเนินการก่อนที่จะมาแอบเผาอีก ทางเขตก็บอกว่าไม่สามารถเช็คข้อมูลได้ว่าใครเป็นเจ้าของที่ ต้องให้เราไปติดต่อที่ดินเอง ถ้าแบบหน่วยงานราชการคิดแบบนี้ ก็ไม่ต้องมีจะดีกว่า
การดำเนินการของเจ้าหน้าที่: เจ้าหน้าที่ต้องขอบคุณสำหรับข้อมูล คำแนะนำ ซึ่งเจ้าหน้าที่ฝ่ายเทศกิจเขตทวีวัฒนาได้ดำเนินการตามอำนาจหน้าที่ ได้ตรวจสอบหาจุดที่คาดว่าเป็นสาเหตุที่เกิดขึ้นในพื้นที่เขตทวีวัฒนาแล้ว แต่ไม่พบ จึงได้เข้าตรวจสอบจุดที่คาดว่าจะเป็นสาเหตุของปัญหาดังกล่าว คือ ซ.ทวีวัฒนา 1 พื้นที่เขตหนองแขม ตามภาพถ่ายที่แนบไป ซึ่งไม่ใช่พื้นที่ว่างเปล่า แต่เป็นพื้นที่ที่คาดว่าเป็นสาเหตุของปัญหาดังกล่าว มีร่องรอยไฟไหม้หญ้า    ทั้งนี้เจ้าหน้าที่เทศกิจเขตทวีวัฒนาได้แจ้งปัญหาดังกล่าวให้เทศกิจเขตหนองแขมทราบข้อมูลแล้ว
ความเห็นของผู้แจ้ง: รบกวนขอเบอร์เจ้าหน้าที่เดี๋ยวจะติดต่อกลับไปเอง น่าจะสะดวกกว่าค่ะ
พื้นที่: แขวงทวีวัฒนา เขตทวีวัฒนา กรุงเทพมหานคร